gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8764, del 17-03-2020 (2020/2461)

Extracte de la convocatòria de la beca d'iniciació a la investigació , Projecte 19I592 , Evolución, antecedentes y consecuentes del desagrado social expresado por y hacia las chicas. Estudio longitudinal a lo largo de la Educación Primaria. Director: Francisco Juan García Bacete.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8764

Data del DOGV
:   17-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2461


Data del document
:   10-03-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la convocatòria de la beca d'iniciació a la investigació , Projecte 19I592 , Evolución, antecedentes y consecuentes del desagrado social expresado por y hacia las chicas. Estudio longitudinal a lo largo de la Educación Primaria. Director: Francisco Juan García Bacete. [2020/2461]  
BDNS (499690)  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries.  
Estudiantat de l'UJI de Màster Universitari que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en les activitats d'Open Data de les dades generades en un estudi longitudinal al llarg de l¿educació primària sobre el desagrado social entre iguals (peer rejection) del projecte «Evolución, antecedentes y consecuentes del desagrado social expresado por y hacia las chicas. Estudio longitudinal a lo largo de la educación primaria».  
  
Tercer. Característiques  
Beca d'iniciació a la investigació amb dedicació de 15 hores setmanals i una retribució bruta mensual de 350 euros. La persona beneficiària serà inclosa en el Règim General de la Seguretat Social.  
La durada prevista és de 3 mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinquè. Import  
L'import global destinat a la concessió d'aquesta beca és de 1.203,27 euros.  
  
Sisè. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 10 de març de 2020.- El vicerrector de Investigación y Transferencia: Jesús Lancis Sáez Vicerector d'Investigació i Transferència.
Diari Oficial de la Generalitat Valenciana


Sumari del DOGV 8834, del 15-06-2020 (2020/4174)

RESOLUCIÓ de 5 de juny de 2020, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala oficial especialista, per a ocupar llocs de l'itinerari professional d'administració especial laboratoris d'humanitats, en el Departament d'Anàlisi Econòmica Aplicada, pel sistema general d'accés lliure. Referència C04/19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4174


Data del document
:   05-06-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de juny de 2020, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala oficial especialista, per a ocupar llocs de l'itinerari professional d'administració especial laboratoris d'humanitats, en el Departament d'Anàlisi Econòmica Aplicada, pel sistema general d'accés lliure. Referència C04/19. [2020/4174]  
  
Finalitzat el procés selectiu convocat per Resolució de 19 de juny de 2019 (DOGV 8581, 01.07.2019) per a cobrir plaça vacant en la plantilla de personal funcionari, escala oficial especialista pel sistema d'accés lliure per a ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a aquesta resolució.  
Segons el que disposa la mencionada base 7, es proposa el nomenament de personal funcionari de carrera a favor del personal aspirant inclòs en aquest annex.  
D'acord amb el que disposa la base 8.1 de la convocatòria, el personal relacionat disposa de 20 dies hàbils des del següent al de la publicació d'aquesta resolució, per a presentar a través del registre electrònic, mitjançant el procediment de «Instància Genèrica» disponible en la seu electrònica de la Universitat d'Alacant: https://seuelectronica.ua.es/va/registre-electronic.html, la documentació establida en l'esmentada base.  
  
Alacant, 5 de juny de 2020.- El rector, p. d. (R 19.05.2016), el gerent: Rafael Pla Penalva.  
  
  
  
ANNEX  
Relació definitiva d'aprovats  
  
Escala oficial especialista  
(Referència C04/19)  
  
DNI Cognoms i nom Puntuació  
total  
\*\*\*3177\*\* MORALES BENITO, ISRAEL 45,03
Diari Oficial de la Generalitat Valenciana


Sumari del DOGV 8966, del 03-12-2020 (2020/9795)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la regularització d'una indústria de productes de perfumeria i drogueria al terme municipal de Nàquera.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9795


Data del document
:   17-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Nàquera
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la regularització d'una indústria de productes de perfumeria i drogueria al terme municipal de Nàquera. [2020/9795]  
Admesa a tràmit la sol·licitud de declaració d'interés comunitari promoguda per Quimi Romar, SL, per a una atribució d'ús i aprofitament en sòl no urbanitzable, relativa a la regularització d'una indústria de productes de perfumeria i drogueria (expedient 1488825), al terme municipal de Nàquera, ubicada al polígon 16, parcel·les 79, 82 i 142, i de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 754837347 i 372335796).  
  
  
València, 17 de novembre de 2020.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8783, del 07-04-2020 (2020/2757)

RESOLUCIÓ 0311/2020, de 12 de febrero de 2020, de la Universitat Miguel Hernández d'Elx, per la qual es publica el pla d'estudis de màster oficial Màster Universitari en Enginyeria Electrònica.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8783

Data del DOGV
:   07-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2757


Data del document
:   12-02-2020

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * centre d'ensenyament

RESOLUCIÓ 0311/2020, de 12 de febrero de 2020, de la Universitat Miguel Hernández d'Elx, per la qual es publica el pla d'estudis de màster oficial Màster Universitari en Enginyeria Electrònica. [2020/2757]  
Obtinguda la verificació del plans d'estudi pel Consell d'universitats, amb un informe previ positiu de l'Agència Nacional de la Qualitat i Acreditació, i declarat el caràcter oficial del títol per Acord de Consell de ministres de 29 de novembre de 2019 (publicat en el Boletín Oficial del Estado de 17 de desembre de 2019 per resolució de la Secretaria General d'universitats de 03.12.2019), aquest Rectorat ha resolt publicar el pla d'estudis del títol oficial de Màster Universitari en Enginyeria Electrònica per la Universitat Miguel Hernández.  
  
Els plans d'estudis a què es refereix la present resolució quedaran estructurats segons s'indica a l'annex.  
  
Elx, 12 de febrer del 2020.- El rector, Juan José Ruiz Martínez
Diari Oficial de la Generalitat Valenciana


Sumari del DOGV 8976, del 16-12-2020 (2020/10337)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a planta de valorització RCD, al terme municipal de Cocentaina.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10005


Data del document
:   30-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Cocentaina
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a planta de valorització RCD, al terme municipal de Cocentaina. [2020/10943]  
Havent-se admés a tràmit, d'acord amb el que es preveu en la Llei 5/2014, de 25 de juliol, de la Generalitat, d'ordenació del territori, urbanisme i paisatge, l'expedient DIC-19/0499, promogut per Madrisa Desmunts i Materials de Construcció, SL, per a una planta de valorització RCD, situada al polígon 6, parcel·la 28, del terme municipal de Cocentaina, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25766/25720, i pot dirigir-se al Servei Territorial d'Alacant trucant al telèfon 012 esmentant la referència DIC corresponent, si sorgeix algun problema d'accés.  
  
Alacant, 30 de novembre 2020 € El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 8974, del 14-12-2020 (2020/10437)

Nomenament de personal funcionari com a administrativa de serveis socials.
--------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10277


Data del document
:   02-12-2020

Organisme emissor
:   Ajuntament de Massanassa

Tipus de document
:   Anunci

Descriptors 

:   * Massanassa

Nomenament de personal funcionari com a administrativa de serveis socials. [2020/10125]  
Per Resolució d'Alcaldia número 1629, de data 30 de novembre de 2020, una vegada conclòs el corresponent procés selectiu de promoció interna, s'ha efectuat el nomenament de Belén Martín Orduña, amb DNI núm. \*\*\*\*8213\*\*\*, per a l'acompliment del lloc de treball d'administrativa, de naturalesa funcionarial, adscrit a l'àrea de Serveis Socials de l'Ajuntament de Massanassa, arreplegat en la relació de llocs de treball i enquadrat en el grup C, subgrup C1.  
Cosa que es fa pública a l'efecte de l'article 62 del Decret 3/2017, de 13 de gener, del Govern Valencià, pel qual s'aprova el Reglament de selecció, provisió del lloc de treball i mobilitat del personal de la funció pública valenciana.  
  
Massanassa, 2 de desembre de 2020.- L'alcalde president: Francisco A. Comes Monmeneu.
Diari Oficial de la Generalitat Valenciana


Sumari del DOGV 8975, del 15-12-2020 (2020/10920)

RESOLUCIÓ de 30 de març de 2020, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.001/20, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2020, per import de 6.000,00 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10731


Data del document
:   30-03-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 30 de març de 2020, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.001/20, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2020, per import de 6.000,00 euros. [2020/10687]  
Vista la proposta realitzada per la subdirectora de l'Agència Valenciana de Foment i Garantia Agrària en la qual es manifesta la necessitat de transferir disponibilitats del capítol 2 al capítol 3 en la dotació pressupostària de l'Agència Valenciana de Foment i Garantia Agrària per a la correcta imputació de les despeses financeres derivades del cobrament a través de confirmació de pagaments de transferències a favor de l'AVFGA, i el pagament d'interessos derivats de sentències judicials, i basant-se en les previsions de despesa realitzades en el marc dels reglaments (UE) núm. 907/2014 i núm. 908/2014, que estableixen disposicions d'aplicació del Reglament (UE) núm. 1306/2013, que regula el finançament de la política agrària comuna.  
En virtut del que disposa l'article 77 de la Llei 14/2005, de 23 de desembre, de mesures fiscals de gestió financera i administrativa i d'organització de la Generalitat Valenciana.  
Fent ús de les atribucions que em confereix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en què s'assigna al director de l'Agència la competència per a aprovar les modificacions pressupostàries pertinents, resolc:  
  
Primer i únic  
Autoritzar la transferència de crèdit en l'estat de despeses, en l'aplicació pressupostària i per l'import següent:  
  
14.07.8694.3 Fons T - 6.000,00  
11.50.8589.8 Fons T 6.000,00  
  
València, 30 de març de 2020.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8973, del 11-12-2020 (2020/10483)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10530


Organisme emissor
:   Capucho Playa Cooperativa Valenciana

Tipus de document
:   Anunci

Informació pública de la dissolució i liquidació de la cooperativa. [2020/10393]  
L'assemblea general de socis de la Cooperativa Capucho Playa, en sessió extraordinària celebrada el dia 7 d'octubre de 2019, amb suficient quòrum, va adoptar, entre d'altres, el següent acord:  
Punt 3r. Que, davant la impossibilitat de realitzar l'objecte social per al qual va ser constituïda la cooperativa, i d'acord amb l'article 81, apartat b de la Llei de cooperatives de la Comunitat Valenciana, es va acordar per unanimitat dels socis assistents, la dissolució i liquidació de la cooperativa. Cosa que es fa pública per a general coneixement, segons disposa l'article 81.3 de la Llei de cooperatives de la Comunitat Valenciana.  
  
Alacant, 4 de març de 2020.- Els liquidadors: José María Torres Nadal, Soledad Gijón Raboso i José María López Pardo.
Diari Oficial de la Generalitat Valenciana


Sumari del DOGV 8899, del 07-09-2020 (2020/7084)

DECRET 115/2020, de 4 de setembre, del Consell, de cessament de José Vicente Villar Rivera com a sotssecretari de la Conselleria d'Innovació, Universitats, Ciència i Societat Digital.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7084


Data del document
:   04-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

DECRET 115/2020, de 4 de setembre, del Consell, de cessament de José Vicente Villar Rivera com a sotssecretari de la Conselleria d'Innovació, Universitats, Ciència i Societat Digital. [2020/7084]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, prèvia deliberació del Consell, en la reunió de 4 de setembre de 2020,  
  
  
DISPOSE  
  
El cessament de José Vicente Villar Rivera com a sotssecretari de la Conselleria d'Innovació, Universitats, Ciència i Societat Digital, agraint-li els serveis prestats.  
   
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 4 de setembre de 2020  
  
El president de la Generalitat  
XIMO PUIG I FERRER  
  
La consellera d'Innovació, Universitats,   
Ciència i Societat Digital  
CAROLINA PASCUAL VILLALOBOS
Diari Oficial de la Generalitat Valenciana


Sumari del DOGV 8844, del 26-06-2020 (2020/4504)

Notificació de la sentència dictada en el judici verbal número 28/2020.
-----------------------------------------------------------------------

### Dades del document

Número de DOGV
:   8844

Data del DOGV
:   26-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4504


Organisme emissor
:   Jutjat de Primera Instància i Instrucció Número 6 de Sagunt

Tipus de document
:   Edicte

Notificació de la sentència dictada en el judici verbal número 28/2020. [2020/4504]  
Procediment: judici verbal (desnonament precari - 250.1.2) [JVP] - 000028/2020-J  
Inmaculada Biosca Muñoz, lletrada de l'Administració de justícia del Jutjat de Primera Instància i Instrucció núm. 6 de Sagunt, faig saber que en aquest jutjat se segueixen actuacions de judici verbal de desnonament precari núm. 28/2020, a instàncies del procurador Francisco Javier Berenguer López, en nom i representació d'Aliseda SAU, contra els ocupants ignorats de la nau situada a Quartell, polígon industrial La Foia, c/ Projecte, 11, declarats en situació de rebel·lia processal sobre desnonament, i en data 30.04.2020 s'ha dictat sentència la part dispositiva de la qual diu:  
Estime íntegrament la demanda interposada pel procurador Francisco Javier Berenguer López, en nom i representació de l'entitat mercantil Aliseda, SAU, contra els ocupants ignorats de la finca situada en el c/Projecte, núm.11, pol. industrial La Foia, de la localitat de Quartell, declare el desnonament per precari de l'esmentada finca, i requerisc els demandats perquè la desallotgen en el termini improrrogable d'un mes a comptar de l'endemà de la notificació de la present sentència, i la deixen lliure i expedita a la disposició de l'actora, amb l'advertència que en cas contrari en seran llançats a la seua costa en la data que en el seu moment es determine.  
Tot això amb expressa condemna de les costes causades en aquest procediment a la part demandada.  
Notifiqueu de forma legal aquesta sentència a les parts i feu-los saber que no és ferma i que, per això, contra aquesta es pot interposar un recurs d'apel·lació conforme amb l'article 455.1 de la Llei d'enjudiciament civil.  
Aquesta és la meua sentència que, jutjant definitivament en primera instància, pronuncie, mane i signe.  
  
I per deixar-ne constància i servisca de publicació en el Diari Oficial de la Generalitat Valenciana, per a notificació a la part demandada, ocupants ignorats de la nau situada a Quartell, pol. industrial La Foia, c/ Projecte 11, en rebel·lia per parador ignorat.  
  
Sagunt, 30 d'abril de 2020.- La lletrada de l'Administració de justícia: Inmaculada Biosca Muñoz.